હોસ્પિટલમાં પણ પોલીસની નજરકેદમાં હતા લાલજી પટેલઃ જેલભરો આંદોલન દરમિયાન માથામાં થયેલી ઇજાને પગલે છેલ્લા 15 દિવસથી મહેસાણાની લાયન્સ હોસ્પિટલમાં સારવાર લઇ રહેલા એસપીજીના રાષ્ટ્રીય અધ્યક્ષ લાલજી પટેલે ધરપકડ ટાળવા મંગળવારે પોલીસ સામે આત્મસમર્પણ કરવાનું જણાવ્યું હતું. ગઇ કાલે ડોક્ટર દ્વારા ફિટનેસ સર્ટિફિકેટ આપી દીધુ હોવા છતાં દિવસ દરમ્યાન પોલીસ ન આવતા આખરે કંટાળીને લાલજી પટેલના પત્નીએ હોબાળો કરતા પોલીસે લાલજી પટેલની ઘરપકડ કરી છે. જેલભરો આંદોલન હેઠળ અત્યાર સુધી 22 લોકની ધરપકડ કરવામાં આવી છે. જેમાંથી 21 જણાએ સેસશન કોર્ટમાં જામીન માટે અરજી કરી છે. જેમની જામીન અરજી પર આજે સુનાવણી છે. તો મંગળવારે મોડી રાત્રે ઘરપકડ થયા બાદ લાલજી પટેલે નિવેદન આપ્યું છે પોલીસે પાટીદારો પર ખોટા કેસ કર્યા છે જેને કારણે તેઓ જામીન લેશે નહીં.